Αθλητικά γεγονότα του 2008/Ιούνιος

Παρατίθενται ελληνικού και παγκοσμίου ενδιαφέροντος γεγονότα σε διάφορα αθλήματα, που συνέβησαν τον Ιούνιο του 2008, συνοδευόμενα από τις πηγές που τα μετέδωσαν.

 1η Ιουνίου 
Μηχανοκίνητος αθλητισμός: Στο 55ο Ράλι Ακρόπολις, που ολοκληρώνεται στο Τατόι πρωτεύει ο Σεμπαστιάν Λεμπ.  

 4 Ιουνίου 
Καλαθοσφαίριση: Για 10η φορά τα τελευταία 11 χρόνια το πρωτάθλημα στην Α1 ανδρών κατακτά η ομάδα του Παναθηναϊκού., η οποία στον τελευταίο της σειράς τελικών, κέρδισε τον Ολυμπιακό με 90-76. 

 5 Ιουνίου 
Ο Βέλγος Εμίλιο Φερέρα αναλαμβάνει νέος προπονητής του Πανθρακικού. 

 7 Ιουνίου 
Αντισφαίριση: Η  Άννα Ιβάνοβιτς κατακτά το Ρολάν Γκαρός και γίνεται η πρώτη Σέρβα που πετυχαίνει κάτι τέτοιο. Στον τελικό κέρδισε τη Ρωσίδα Ντινάρα Σάφινα με 2-0 σετ (6-4, 6-3). (ESPN)
Γυμναστική: Το χρυσό μετάλλιο στο έδαφος κατακτά ο Λευτέρης Κοσμίδης και το χάλκινο μετάλλιο στους κρίκους ο Δημοσθένης Ταμπάκος την πρώτη ημέρα του Παγκοσμίου κυπέλλου ενόργανης, στη Βιλανόβα της Ισπανίας. 
Ποδόσφαιρο: Αρχίζει το Euro 2008. Στον πρώτο αγώνα , η Πορτογαλία κερδίζει την Τουρκία με 2-0.. Σε άλλο αγώνα, η Τσεχία κερδίζει με 1-0 στην έδρα της στη Βασιλεία την Ελβετία  .
Τζούντο:Το χάλκινο μετάλλιο στο Παγκόσμιο Κύπελλο της Μαδρίτης κατακτά ο Ηλίας Κοτομανίδης στην κατηγορία των -60 κιλών. 

 8 Ιουνίου 
Αντισφαίριση: Ο Ισπανός Ραφαέλ Ναδάλ κατακτά για 4η συνεχή φορά το Ρολάν Γκαρός στο μονό των ανδρών, με νίκη στον τελικό επί του Ρότζερ Φέντερερ με 6-1, 6-3, 6-0.
Γυμναστική: Το χάλκινο μετάλλιο στο Παγκόσμιο κύπελλο ενόργανης στην Ισπανία κατακτά ο Βλάσης Μάρας στο αγώνισμα του μονόζυγου. 
Μηχανοκίνητος αθλητισμός:
Ο Πολωνός Ρόμπερτ Κούμπιτσα με BMW / Sauber αναδεικνύεται νικητής στο Γκραν Πρι της Φόρμουλα Ένα στο Μόντρεαλ.
Ο Ισπανός Ντάνι Πεντρόσα νικά στο Γκραν Πρι μοτοσικλέτας. στην Καταλονία.

 10 Ιουνίου 
Καλαθοσφαίριση: Ο Γιώργος Σιγάλας αναλαμβάνει προπονητής της Εθνικής Νέων. 
Ποδόσφαιρο: Ευρωπαϊκό πρωτάθλημα ποδοσφαίρου 2008- Αγώνες για τον 4ο όμιλο. 
Συνεχίζεται η διοργάνωση στην Αυστρία με τη Ρωσία να ηττάται με 4-1 από την Ισπανία  .
Στον πρώτο αγώνα της Εθνικής Ελλάδας στη διοργάνωση, η Εθνική ηττάται από τη Σουηδία με 2-0 στο Σάλτσμπουργκ. 
 11 Ιουνίου 
Ποδόσφαιρο: 
Η Πορτογαλία γίνεται η πρώτη ομάδα που εξασφάλισε την πρόκρισή της στους οκτώ του ευρωπαϊκού πρωταθλήματος νικώντας την Τσεχία με 3-1.
Η συνδιοργανώτρια Ελβετία αποχαιρετά τη διοργάνωση, καθώς ηττήθηκε με  2-1 από την Τουρκία. 

 14 Ιουνίου 
Ποδόσφαιρο: Συνεχίζεται το Euro 2008. 
Η Ισπανία κερδίζει τη Σουηδία με 2-1.  
Η εθνική Ελλάδας αποκλείεται από την τελική φάση της διοργάνωσης, καθώς υφίσταται τη δεύτερη ήττα, αυτή τη φορά από τη Ρωσία. με 1-0.

 15 Ιουνίου 
Καλαθοσφαίριση: Στον πέμπτο τελικό της σειράς για τον τίτλο στο ΝΒΑ, οι Λος Άντζελες Λέικερς κερδίζουν τους Μπόστον Σέλτικς με 103-98. Στις νίκες προηγούνται οι Σέλτικς, με 3-2. Ο τίτλος κρίνεται στις 4 νίκες.  
Μηχανοκίνητος αθλητισμός: Ο Μίκο Χιρβόνεν πρωτεύει στο Ράλι Τουρκίας, στον όγδοο από τους συνολικά 15 αγώνες του Παγκοσμίου πρωταθλήματος Ράλι. 
Στίβος:Ολοκληρώνεται στο ΟΑΚΑ το Πανελλήνιο πρωτάθλημα ανδρών και γυναικών. Ο ΟΣΦΠ στους άνδρες και ο Πανελλήνιος πρωτεύουν στους συλλόγους. Τρία πανελλήνια ρεκόρ, μεταξύ των οποίων και αυτό της Αφροδίτης Σκαφίδα σημειώνονται την τρίτη ημέρα της διοργάνωσης. 
Τζούντο: Πέντε χάλκινα μετάλλια κατακτά η Ελλάδα στην αυλαία του τουρνουά Ακρόπολις στο Λουτράκι. Η χώρα έφτασε συνολικά στη διοργάνωση τα 11 μετάλλια, εκ των οποίων ένα χρυσό (με το Διονύση Ηλιάδη στην κατηγορία των -100 κιλών στις 14 Ιουνίου) και 10 χάλκινα. 
Υδατοσφαίριση: Η Ρωσία κατακτά το Παγκόσμιο Λιγκ υδατοσφαίρισης στις γυναίκες, που ολοκληρώθηκε στην Τενερίφη. Στον τελικό κέρδισε τις ΗΠΑ με 8-7 

 16 Ιουνίου 
Γκολφ: Ο Τάιγκερ Γουντς κατακτά για τρίτη φορά στην καριέρα του το Αμερικανικό Όπεν, με νίκη στα πλέι οφ επί του Ρόκο Μίντιετ. Για πρώτη φορά το Όπεν διεξήχθη στο Τόρι Πάινς 

 17 Ιουνίου 
Άρση βαρών: Ανακοινώνεται ο διετής αποκλεισμός των 11 αθλητών και αθλητριών που βρέθηκαν να έχουν κάνει χρήση αναβολικών ουσιών τον περασμένο Απρίλιο.

Καλαθοσφαίριση:Οι Μπόστον Σέλτικς κατακτούν το πρωτάθλημα ΝΒΑ, κερδίζοντας τους Λος Άντζελες Λέικερς με 131-92, κάνοντας το 4-2 στα μεταξύ τους παιχνίδια στα τελικά.  
Πετοσφαίριση: Την αποχώρησή του από την προεδρία της Παγκόσμιας Ομοσπονδίας Πετοσφαίρισης (FIVB) ανακοινώνει ο Ρούμπεν Ακόστα, πρόεδρος από το 1984. 

 18 Ιουνίου 
Ποδόσφαιρο: Η εθνική Ελλάδας  ηττάται με 2-1 από την Ισπανία στον τελευταίο της αγώνα του τετάρτου ομίλου και αποχαιρετά οριστικά το Euro 2008.

 21 Ιουνίου 
Κωπηλασία: Το χρυσό μετάλλιο στο Παγκόσμιο Κύπελλο στο Πόζναν της Πολωνίας, κατακτούν οι αδερφοί Γκουντούλα στη δίκωπο ελαφρών βαρών χωρίς πηδαλιούχο. 
Στίβος: 
Πολύ καλή εμφάνιση σημειώνουν οι αθλήτριες της Ελλάδας στην Κωνσταντινούπολη κατά τους αγώνες στίβου για τη Σούπερ Λίγκα. Η Χρυσοπηγή Δεβετζή πρώτευσε στο τριπλούν με 14,68 μ., η Αφροδίτη Σκαφίδα επικράτησε στο επί κοντώ με 4,42 μ. και η Ειρήνη Κοκκιναρίου στα 3.000μ. στιπλ με 9.37.07. 
Οι Λούης Τσάτουμας με άλμα 8,17 μ. και Περικλής Ιακωβάκης με χρόνο 49.15 στα 400 μέτρα εμπόδια  ξεχωρίζουν την πρώτη ημέρα του Ευρωπαϊκού Κυπέλλου για τη Σούπερ Λίγκα ανδρών (Μπρούνο Τζάουλι), στο Ανσί της Γαλλίας. 

 22 Ιουνίου 
Ιστιοπλοΐα: Οι Ντάνι Πασχαλίδης και Κώστας Τριγκώνης διατηρούν τον τίτλο των πρωταθλητών Ευρώπης, στην κατηγορία Τορνέιντο, κερδίζοντας τους Γάλλους Γιαν Κουισάρ και Άλεξ Γκουγιαντέρ. .
Μηχανοκίνητος αθλητισμός: Ο Φελίπε Μάσα της Φεράρι νικά στο Γκραν Πρι της Φόρμουλα 1, στην πίστα του Μανί-Κουρ, στη Γαλλία.  
Πυγμαχία:Ο Ηλίας Παυλίδης κατακτά για δεύτερη συνεχή χρονιά το χρυσό μετάλλιο στην κατηγορία των 91 κιλών, στο πρωτάθλημα της ΕΕ, κερδίζοντας στον τελικό στην πολωνική πόλη Κέτνιοβο τον Ιρλανδό Σιαν, με 14-9 στα σημεία. 
Στίβος: 
Η Φανή Χαλκιά πρωτεύει στα 200 μέτρα στους αγώνες στίβου της Σούπερ Λίγκα με 23.33 στο στάδιο «Ατατούρκ» της Κωνσταντινούπολης. Η ελληνική γυναικεία ομάδα κατέκτησε την πρώτη θέση στην Α' κατηγορία του Μπρούνο Ζάουλι και ανέβηκε στις 12 καλύτερες ομάδες.
Ολοκληρώνονται στο Ανσί της Γαλλίας οι αγώνες στίβου της Σούπερ Λίγκας στους άνδρες, με τον Τάσο Γκούση στα 200 μέτρα και τον Κώστα Δουβαλίδη  στα 110 μέτρα με εμπόδια να κατακτούν τη δεύτερη θέση. Η εθνική Ελλάδας των ανδρών κατατάσσεται 8η στη συνολική κατάταξη, με 1η τη Βρετανία, και εξασφαλίζει την παραμονή της στην κατηγορία. 
Υγρός στίβος: 
Ο Νίκος Ξυλούρης με χρόνο 3.56.19 καταλαμβάνει την τρίτη θέση στα 400μ. ελεύθερο, στη 2η και τελευταία ημέρα του διεθνούς μίτινγκ κολύμβησης του Ζάγκρεμπ. Ο ίδιος κατέκτησε ένα ακόμα χάλκινο μετάλλιο στα 200μ. ελεύθερο με 1.51.66 και στην ίδια διοργάνωση ο Γιάννης Κοκκώδης κέρδισε αργυρό μετάλλιο στα στα 200 μ. μεικτής με 2.03.07  
Ολοκληρώνεται το Παγκόσμιο Λιγκ υδατοσφαίρισης στους άνδρες, με τον τελικό στη Γένουα. Τον τίτλο κατακτά η Σερβία, με νίκη επί των ΗΠΑ με 7-3. Το χάλκινο μετάλλιο κατέκτησε η Αυστραλία, νικώντας με 8-7 το Μαυροβούνιο. Η Εθνική Ελλάδας κατέλαβε την 8η θέση στους άνδρες.

 25 Ιουνίου 
Ποδόσφαιρο: Στον πρώτο ημιτελικό του Euro 2008, οι Γερμανοί κερδίζουν τους Τούρκους με 3-2, σε έναν συναρπαστικό αγώνα που κρίθηκε στο 90΄. 
Σκοποβολή: Ο Βασίλης Γκέλης κατακτά στη Σερβία ένα χάλκινο μετάλλιο στο αεροβόλο τουφέκι εφήβων, στους αγώνες του Γκραν Πρι Νοτιοανατολικής Ευρώπης που διεξάγονται για πρώτη φορά φέτος και αποτελούν τη συνέχεια των Βαλκανικών Αγώνων. Εξάλλου, την προηγούμενη ημέρα, την τρίτη θέση με πανελλήνια επίδοση κατέλαβε η εθνική ομάδα του σκιτ στο ομαδικό πήλινου στόχου.  
Υγρός στίβος: Δύο χάλκινα μετάλλια κατακτά η Ελλάδα την πρώτη μέρα του ευρωπαϊκού πρωταθλήματος καταδύσεων εφήβων - νεανίδων, που διεξάγεται στο Μινσκ της Λευκορωσίας. Στα 3 μ. συγχρονισμένων καταδύσεων, ο Στέφανος Παπαρούνας και ο Μιχάλης Φαφαλής ήταν 3οι με 288.65 βαθμούς και στο ίδιο αγώνισμα, η Μαρία Παπαδημητρακάκη και η Μιχαηλία Κεκέλου, κατέλαβαν την 3η θέση κι αυτές, με  248.45 βαθμούς. 

26 Ιουνίου 
Ποδόσφαιρο:Η Ισπανία προκρίνεται στον τελικό του Euro 2008, νικώντας τη Ρωσία με 3-0 στο «Ερνστ Χάπελ», στον δεύτερο ημιτελικό της διοργάνωσης. Θα αντιμετωπίσει τη Γερμανία.  

 28 Ιουνίου 
Πετοσφαίριση στην άμμο: Οι Βάσω Καραντάσιου και Βίκυ Αρβανίτη κατακτούν το ασημένιο μετάλλιο στο στον τελικό του Γκραν Σλαμ για το παγκόσμιο σιρκουί του αθλήματος, στη Νορβηγία. Οι Ελληνίδες ηττήθηκαν με 2-0 από τις Αμερικανίδες Γουόλς/Μέι. 

 29 Ιουνίου 
Επιτραπέζια αντισφαίριση: Στο Βαλκανικό πρωτάθλημα Νέων, που διεξήχθη στο Μπουγκόινο της Βοσνίας-Ερζεγοβίνης, η Ελλάδα κατακτά ένα χρυσό μετάλλιο στο ομαδικό παίδων και ένα ακόμα στο διπλό νέων. Το δεύτερο μετάλλιο κατακτούν ο Στέφανος Μανουσώφ και ο Γιώργος Φραγκούλης. 
Καταδύσεις: Ένα ακόμα χάλκινο μετάλλιο κατακτά ο Στέφανος Παπαρούνας στο Ευρωπαϊκό Πρωτάθλημα καταδύσεων εφήβων/νεανίδων, που ολοκληρώνεται στο Μινσκ, στην κατηγορία 3μ. κατηγορίας Α. 
Ποδόσφαιρο: Ολοκληρώνεται το Ευρωπαϊκό πρωτάθλημα ποδοσφαίρου 2008. 
Η Ισπανία κατακτά τον τίτλο νικώντας στον τελικό στη Βιέννη τη Γερμανία με 1-0. Το μοναδικό τέρμα σημείωσε ο Τόρες στο 33'
Ένα άτομο χάνει τη ζωή του και 52 συλλαμβάνονται στη Μαδρίτη, στον απόηχο των πανηγυρισμών για την κατάκτηση του τροπαίου. 

 30 Ιουνίου 
Τζούντο:Το χρυσό μετάλλιο στα -100 κιλά κατακτά ο Ηλίας Ηλιάδης στο διεθνές τουρνουά στην Κωνσταντινούπολη.
Υγρός στίβος: Με διετή αποκλεισμό από κάθε αγωνιστική δραστηριότητα τιμωρείται από την Κολυμβητική Ομοσπονδία Ελλάδος ο Γιάννης Δρυμωνάκος.

 6